Uitdrukking: Iemand het haasvleis geëetFoto ter illustrasie (Foto: Thanks for your Like • donations welcome/Pixabay) Uitdrukking: Iemand het haasvleis geëet Betekenis: Iemand is ŉ bangerd/lafaard Waar kom dit vandaan? Eintlik beteken dit dat iemand so vinnig soos ŉ haas kan hardloop as hy bang word. Dit stam uit die baie ou volksgeloof dat ŉ mens die eienskappe van ŉ dier opneem deur die vleis daarvan te eet. Achilles, byvoorbeeld, het die murg van ŉ leeu geëet. Op sommige plekke in Griekeland is ŉ duif en ŉ haan aan onderskeidelik die bruid en bruidegom voorgesit: die duif was die simbool van verliefdheid en die haan van manlikheid. Bron: Spreekwoorde en waar hulle vandaan kom